קריית החינוך ע"ש עמוס דה שליט

בית ספר התיכון ע"ש עמוס דה-שליט ברחובות, או כפי שנקרא בראשיתו, הגימנסיה, נוסד ב־1938 המחזור הראשון סיים בשנת 1942. ראשיתו הייתה בבית ברחוב יהודה גורודסקי, ואחרי התערבותם של מספר אנשי ציבור במושבה, ביניהם המהנדס יצחק הבר-שיים, שאליו הצטרפו המחנך בכור לוי, טוביה מילר, בן ציון הורוביץ ונוספים, עבר בית הספר למשכנו הקבוע בבית סלוצקין, ברחוב מנוחה ונחלה. המבנה שנבנה כבית פרטי ב-1908 על ידי משפחת סלוצקין שעלתה מאוסטרליה, שימש כמפקדה צבאית במלחמת העולם הראשונה, וכיום משמש כמבנה המנהלה של קריית החינוך. עם המעבר למשכנה החדש כונתה הגימנסיה בשם "תיכון מאוחד רחובות" (ת.מ.ר), ומשנות ה-70 נקראת קריית החינוך ע"ש פרופסור עמוס דה-שליט, מבכירי הפיסקאים בישראל שנפטר ב-1969. המנהל הראשון של בית הספר היה ד"ר משה ירדני-זקהיים שכיהן בתפקיד כשנה. כיום בית הספר הוא קריית חינוך המונה שלושה בתי ספר, שתי חטיבות ביניים ואת החטיבה העליונה. בכל החטיבות יחד לומדים למעלה מ-2500 תלמידים, הנמצאים כולם בקמפוס אחד. בוגרי בית הספר הם בוגרי חטיבה עליונה דה שליט. בשנת הלימודים תשפ"ג, 2023, זכה בית הספר בפרס החינוך הארצי המוענק על ידי שר החינוך. ב-2018 זכה בפרס החינוך המחוזי. היסטוריה בית סלוצקין בראשית דרכו שוכן בית הספר בבית סלוצקין שנבנה בשנת 1908 על ידי משפחת סלוצקין שעלתה לארץ מאוסטרליה באותה שנה. את השטח קנה אב המשפחה אלעזר סלוצקין, אב המשפחה, שנטע בו מטעי שקדים והקים את הבית. אלעזר סלוצקין התגורר ברחובות עד פרוץ מלחמת העולם הראשונה וגורש לאלכסנדריה על ידי העות'מאנים כיון שהיה בעל אזרחות רוסית (שהייתה במלחמה נגד האימפריה העות'מאנית). לאחר הגירוש מישראל משפחת סלוצקין חזרה לאוסטרליה שם אלעזר פגש את הנרי שובל, גנרל אוסטרלי שהיה בדרך למסע צבאי לארץ. אלעזר נתן לגנרל את מפתחות הבית ואמר לו: "קח את מפתחות ביתנו וכשתגיע לארץ – שב שם". כיום משמש המבנה כמנהלת "תיכון דה שליט" על שם הפרופסור עמוס דה שליט ז"ל. בית סלוצקין היה בית קיץ למשפחה. כאשר הגיעו העות'מאנים לארץ, גורשה המשפחה לאלכסנדריה, ומאז עברה גלגולים רבים: המקום שימש בית לגנרל טורקי במהלכה של מלחמת העולם הראשונה בשנת 1914 - 1918, בית לגנרל אוסטרלי בסיום מלחמת העולם הראשונה משנת 1918, ובית תצפית במאורעות תרפ"א. כיום בית סלוצקין הוא מבנה לשימור המשמש כמבנה המנהלה של בית הספר. מנהלי הקריה חטיבה עליונה דה-שליט החטיבה העליונה של קריית החינוך דה־שליט היא בית ספר תיכון ממלכתי בעיר רחובות, הפועל במסגרת קריית החינוך דה־שליט. החטיבה העליונה מהווה את המשך הלימודים של תלמידי חטיבת הביניים בקריה, ומציעה מסלולי לימוד עיוניים, מדעיים וטכנולוגיים לצד פעילויות חברתיות וערכיות. בוגרי החטיבה העליונה דה-שליט הם בוגרי בית הספר. מבנה ותוכניות לימודים החטיבה העליונה כוללת כיתות י׳–י״ב, ופועלת בהתאם לתוכנית הלימודים של משרד החינוך בישראל. הלימודים מתקיימים במספר מגמות עיקריות, ובהן: מגמות מדעיות (פיזיקה, כימיה, ביולוגיה), מגמות טכנולוגיות (מדעי המחשב, הנדסת תכנה), מגמות הומניסטיות (ספרות, היסטוריה, מדעי החברה, מזרחנות, ערבית), מגמות מוזיקה, תיאטרון, אמנות ותקשורת במסלולי וידאו ורדיו. התלמידים ניגשים לבחינות הבגרות במגוון מקצועות, תוך אפשרות להרחבה בתחומים שונים בהתאם לנטיותיהם האישיות. פעילות חברתית וחינוכית החטיבה העליונה שמה דגש על חינוך לערכים, מעורבות חברתית ואזרחות פעילה. במסגרת זו פועלות תוכניות כגון מחויבות אישית ותרומה לקהילה, משלחות חינוכיות, לרבות מסעות לפולין, פעילות מועצת תלמידים, ימי שיא, טקסים ופעילויות זהות יהודית וישראלית. החטיבה העליונה מובילה ומבצעת את טקס יום הזיכרון לחללי מערכות ישראל ונפגעי פעולות האיבה הקרייתי. הטקס הוא אירוע רב משתתפים אליו מגיעים משפחות הנופלים בוגרי בית הספר, ראש העיר ומאות בוגרי בית הספר בשירות סדיר ומילואים. הישגים והכרה לאורך השנים רשמה החטיבה העליונה הישגים לימודיים וחברתיים, ובוגריה השתלבו בתחומי האקדמיה, הצבא והחברה בישראל. בית הספר זכה להכרה מקומית וארצית בתחומי החינוך למצוינות ולערכים. צוות היסטוריה של בית הספר הוביל תוכנית חקר ייחודית עבור תלמידי בית הספר בשיתוף גנזך בית חיים וויצמן שזיכתה את בית הספר בפרס שהוענק על ידי נשיא המדינה ראובן ריבלין. צוות וניהול החטיבה העליונה מהווה בית ספר העומד בפני עצמו המונה כ-120 מורים המתמחים בהוראה בחטיבה העליונה בלבד. בית הספר מנוהל על ידי מנהל/ת וצוות פדגוגי הפועלים באוריינטציה של הכנה לבגרות ברף אקדמי גבוה וסיוע לתלמידים בכל רמות הלימוד. מחנכים ואנשי מקצוע מתחומי הייעוץ, החינוך החברתי והניהול פועלים לקידום הישגי התלמידים לצד טיפוח אקלים בית ספרי תומך. מנהלי החטיבה העליונה מורים בולטים לאורך ההיסטוריה יגאל חבזה - מורה למתמטיקה. החל ללמד בת.מ.ר (תיכון מאוחד רחובות), לימים קריית החינוך ע"ש עמוס דה-שליט בשנת 1951. חבזה יצא לפנסיה בשנת 1986, אך המשיך ללמד בחוזה מיוחד עד לשנת 1992 עת סיים 41 שנות הוראה וחינוך בישראל מאיר בוסאק - מניצולי שינדלר. לימד תנ"ך וספרות בבית הספר התיכון המאוחד רחובות (לימים תיכון דה שליט) במשך שנים רבות. בנוסף, עסק בפעילות ספרותית ענפה. יזהר סמילנסקי - לימד ספרות תקופה קצרה. נעמי סמילנסקי - לימדה אמנות ותולדותיה במשך שנים ארוכות. מירון אברמסון - לימד חינוך גופני ובנוסף גם שחיה בבריכה פרטית בביתו. יונה להב, מורה ללשון ותנ"ך, נחשבה אחת הבולטות בתחום זה. יהודה מור מורה לחינוך גופני שלימד 37 שנים בבית הספר ותרם רבות לפיתוח המקצוע ולהצלחות נבחרות בית הספר במפעלים ארציים. בוגרים בעלי תרומה משמעותית לחברה הישראלית בין בוגרי בית הספר ניתן למצוא דמויות רבות בעולם המדע והתרבות שהשפיעו ותרמו לחברה הישראלית, ביניהם ד"ר מיכאל פייגה מאוניברסיטת בן-גוריון, הדוגמנית שלומית מלכה, היזם יבגני דיברוב, השחקן דניאל מורשת, הזמר דני רובס, איש התקשורת עודד בן-עמי, סולנית להקת המכשפות ענבל פרלמוטר, מפקד חיל האוויר דוד עברי, הרמטכ"ל מוטה גור והמשוררת אגי משעול שהנציחה את חוויותיה מבית הספר בשירה "אווזים". גם הכדורגלן הישראלי אוסקר גלוך למד בבית ספר הזה. ראו גם רשימת בוגרי בית הספר קישורים חיצוניים אתר האינטרנט הרשמי של קריית החינוך ע"ש עמוס דה שליט קריית החינוך ע"ש עמוס דה שליט, ברשת החברתית פייסבוק חדר ההנצחה לבוגרי בית הספר באתר יזכור הערות שוליים